*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2025-2026 нчы уку елы**

**10 нчы сыйныф**

**Максималь балл –63**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **4** | **4** | **3** | **1** | **3** | **1** | **2** | **2** | **өтер** | **үз** |

**II. Теоретик бирем.**

Татар теленең орфографик принциплары турында языгыз, мисаллар китерегез. **(8 балл)**

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**III. Уйлагыз һәм җавапларны языгыз.**

Синоним сүзләрне үзара тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) шыту | 1) җай |
| Б) тойгы | 2) гамьсез |
| В) форсат | 3) җан |
| Г) кот | 4) хис |
| Д) ваемсыз | 5) тишелү |

**Җавап : 54132**

**IV**. **Гамәли-иҗади бирем.**

1. Бирелгән сүзләрнең тамырын языгыз. **(5 балл)**

Җәмәгатьчелек –**җәмәгать**

Сырганак –**сыр(у)**

Караңгы –**кара**

Тартма –**тарт(у)**

Аңлаешлы –**аң**

2. Шигырьне укыгыз һәм күп нокталар урынына тиешле хәрефләрне куегыз. **(1 балл) һәр җавапка – 0,5 балл**

Ниләр диеп мин аңлатыйм икән

Шушы сәер, иләс чагымны?

Хәреф төртсәң, шигыр**ь** үсеп чыгар -

Шундый чагы әле җанымның...

Вето салдым барлык мескенлеккә!

Җитте! Оят ап-ак бол**ы**ттан!

Яшәү дигән тантанага бит без

Вакытлыча гына юлыккан... (*Зөлфәт*)

3. *Вето* сүзенең татар телендә кулланыла торган ике синонимын языгыз. **(2 балл)**

**тыю, рөхсәт итмәү, тоткарлау ....**

4. *Иләс* сүзенең мәгънәсен аңлатып языгыз. (**3 балл**)

**Иләс – ашкынучан, җилкенүчән, шашкын, ярсулы.**

5. *Мескенлеккә* сүзен мәгънәле кисәкләргә аерыгыз, шартлы билгеләр белән күрсәтегез, морфологик анализ ясагыз. (**5 балл**)

Мескен – тамыр, -лек – исем ясагыч кушымча, -кә – бәйләгеч, юнәлеш килеше кушымчасы.

Мескенлеккә (салдым) – ясалма, уртаклык исем, юнәлеш килешендә, берлек санда, тартымсыз.

6. Шигырьдәге *юлыккан* сүзенең транскрипциясен языгыз, фонетик анализ ясагыз. **(2 балл)**

[йулыққан]

7 хәреф, 8 аваз. 3 иҗектән тора. Сузык авазлар: [у], [ы], [а]. Тартык авазлар: [й], [л], [қ], [қ], [н].

[у] – арткы рәт, югары күтәрелешле, иренләшкән озын сузык аваз.

[ы] - арткы рәт, урта күтәрелешле, иренләшмәгән кыска сузык.

[а'] – арткы рәт, түбән күтәрелешле, иренләшмәгән озын сузык аваз.

й] – сонор, парсыз, тел уртасы, өрелмәле, авыз тартыгы.

[л] - сонор, парсыз, тел алды (тел-теш), ярымйомык, авыз тартыгы.

[қ] – кече тел, йомык, парлы, саңгырау тартык.

[н] – сонор, парсыз,тел алды яңгырау тартык .

7. Шигырьдән артыклык дәрәҗәсендәге сыйфатны күчереп языгыз. **(2 балл)**

**ап-ак**

8.“ *Игелекле эш*” темасына 9-10 җөмләдән торган инша языгыз. (**10 балл**)